b'\n_START_ARTICLE_\nKerrov pojav\n_START_PARAGRAPH_\nKerrov pojav je elektrooopti\xc4\x8dni pojav, ki se ka\xc5\xbee v tem, da je lomni koli\xc4\x8dnik sredstva odvisen od zunanjega elektri\xc4\x8dnega polja. V\xc4\x8dasih ga imenujejo tudi kvadratni Kerrov pojav. V zelo mo\xc4\x8dnih elektri\xc4\x8dnih poljih se opa\xc5\xbea odstopanje od obi\xc4\x8dajnega Kerrovega pojava._NEWLINE_V letu 1875 ga je odkril \xc5\xa1kotski fizik in za\xc4\x8detnik elektrooptike John Kerr (1824 \xe2\x80\x93 1907).\n_START_SECTION_\nMagnetoopti\xc4\x8dni Kerrov pojav\n_START_PARAGRAPH_\nPosebna oblika Kerrovega pojava je magnetoopti\xc4\x8dni Kerrov pojav (oznaka MOKE) pri katerem se pri odboju svetlobe na magnetizirani snovi ravnina polarizacije rahlo zavrti.'